Abdur Rahim (malamai)
Mawlana Abdur Rahim (Bengali  ;2 Maris 1918 -1 Oktoba 1987) malamin Islama ɗan ƙasar Bangladesh ne kuma sanannen ɗan siyasa a Kudancin Asiya, kuma ya fara tallata Jamaat-e-Islami Bangladesh.

Ya fassara litattafai da dama da fitattun malaman addinin musulunci kamar su Abul A'la Maududi da Yusuf al-Qaradawi suka rubuta zuwa harshen Bengali kuma da kansa yayi rubuce-rubuce da yawa kan tushen Musulunci cikin harshen Urdu da Bengali.

Rayuwar farko 
An haifi Mohammad Abdur Rahim a ƙauyen Shialkathi acikin wani fitaccen dangin Sheikhs, gundumar Pirojpur a Bangladesh, danginsa sun fito ne daga zuriyar Sheikh Baijeed, ɗan Darwish na Farisa. Mahaifinsa shine Haji Khabiruddin da mahaifiyarsa Aklimunness. Shine na hudu acikin yara goma sha biyu a gidan. Fitaccen dan uwansa shine babban yayansa ATM Abdul Wahid, wanda ya kammala karatu a makarantar Alia Madrasa ta Calcutta kuma fitaccen marubucin adabi. Biyu daga cikin ’yan uwansa, M.A Karim da M.A Sattar, su ma sanannun marubuta ne.

Ilimi 
Bayan ya kammala karatun shekaru hudu na farko a masallacin kauyen da ke kusa da gidansa, ya samu shigarsa a Madrasa Sharshina Aliya a 1934. A nan yayi karatu kusan shekara biyar. A shekara ta 1938 Abdur Rahim ya kammala karatunsa na kwarai daga Sharsina aliya Madrassah, sannan ya samu gurbin shiga Madrasa Aliya ta Calcutta (Jami'ar Aliah a halin yanzu) inda yaci jarrabawar Fazil da Kamil a 1940 da 1942, bi da bi.

Rawar a Jama'atu-e-Islami 
Abdur Rahim ya kasance yana karbar Mujallar Tarjamanul Qur'an wanda Abul A'la Maududi ya shirya a lokacin yana ɗalibi a Madrasa Aliya. Kasancewar wannan mujalla da sauran rubuce-rubucen Syed Abul A'la Maududi yayi tasiri matuka, Abdur Rahim ya halarci taron Jama'atu Islamiyya na Indiyawan da aka gudanar a garin Allahabad a shekara ta 1946, inda daga nan ne ya saba da jagororin Jama'a da dama. Daga baya ya shiga ƙungiyar a zaman 1946-47.

Abdur Rahim na daga cikin mutane hudu da suka fara aiki a Dhaka domin kafa tushen Jamaat-e-Islami a Bangladesh. Sauran sune Rafi Ahmed Indori, Khurshid Ahmed Bhat da Qari Jalil Ashrafi Nadwi. A cikin 1955, an zabi Abdur Rahim Ameer na Jamaat-e-Islami na Gabashin Pakistan. A cikin 1970, ya zama Nayeb-e-Ameer (mataimaki ko mataimakin shugaban kasa) na Jamaat-e-Islami Pakistan, yayin da Golam Azam aka zabi sabon Ameer na Jamaat-e-Islami Gabashin Pakistan. Shi ne shugaban Jamaat-e-Islami na Bangladesh na farko da aka zaɓa. A lokacin Yaƙin 'Yanci na 1971, ya kasance a makale a Pakistan bayan barkewar yaƙi kuma kawai ya sami damar komawa ƙasar acikin 1974. A tsakanin shekarun 1971-1978, an hana Jamaat shiga harkokin siyasa a Bangladesh.

Ya taka rawa wajen kawo jam'iyyun siyasa daban-daban na Musulunci karkashin tutar jam'iyyar Islamic Democratic League (IDL), wacce ta lashe kujeru 20 a zaben 'yan majalisar dokokin da aka gudanar a ranar 18 ga Fabrairun 1979.

Littattafai 
Abdur Rahim ya rubuta littafai da dama a rayuwarsa. Wasu daga cikin littafansa sun haɗa da:

 Al-Qurane'r Aloke Unnoto Jiboner Adorsho [Ma'anar Ingantacciyar Hanyar Rayuwa a Hasken Al-Qur'ani, 1980].
 Ajker Chintadhara (Tsarin Tunanin Yau, 1980)
 Hadith Sharif (mujalladi 3)
 Hadisi Shongkoloner Itihash
 Pashchatto Shobbhotar Darshonik Bhitti (Tsarin Falsafa na wayewar Yamma, 1984)
 Al-Quran Nobuuet O Risalat [1984]
 Al-Quran Aloke Shirk O Towheed [1983]
 Al-Quran Rashtro O Shorkar [1988]
 Islamer Zakat Bidhan (1982-86)- fassarar littafin Yusuf Al Qaradawi
 Bingsho Shotabdir Jahliyat (1982-1986) - fassarar littafin Sayyid Qutb
 Tafheemul Quran, juzu'i 19- fassarar littafin Maududi
 Sunnatu Ya Bida'atu

Mutuwa 
A ranar 29 ga Satumba 1987, yayi rashin lafiya. An shigar da shi asibiti a ranar 30 ga Satumba, ya mutu a ranar 1 ga Oktoba 1987 a Dhaka.

Manazarta 

Haifaffun 1918